CELEX: 31973R2805
Language: el
Date: 1973-10-12 00:00:00
Title: Κανονισμός (EOK) αριθ. 2805/73 της Επιτροπής της 12ης Οκτωβρίου 1973 περί καταρτίσεως του πίνακα λευκών οίνων ποιότητος παραγομένων εντός καθορισμένων περιοχών και εισαγομένων λευκών οίνων ποιότητος που έχουν διακριτική περιεκτικότητα σε θειώδη ανυδρίτη και περί ορισμένων ματαβατικών διατάξεων ως προς την περιεκτικότητα σε θειώδη ανυδρίτη οίνων που έχουν παραχθεί πριν από την 1η Οκτωβρίου 1973

Avis juridique important

|

31973R2805

Κανονισμός (EOK) αριθ. 2805/73 της Επιτροπής της 12ης Οκτωβρίου 1973 περί καταρτίσεως του πίνακα λευκών οίνων ποιότητος παραγομένων εντός καθορισμένων περιοχών και εισαγομένων λευκών οίνων ποιότητος που έχουν διακριτική περιεκτικότητα σε θειώδη ανυδρίτη και περί ορισμένων ματαβατικών διατάξεων ως προς την περιεκτικότητα σε θειώδη ανυδρίτη οίνων που έχουν παραχθεί πριν από την 1η Οκτωβρίου 1973  

Επίσημη Εφημερίδα αριθ. L 289 της 16/10/1973 σ. 0021 - 0021 Ελληνική ειδική έκδοση: Κεφάλαιο 03 τόμος 10 σ. 0027  Ισπανική ειδική έκδοση: Κεφάλαιο 03 τόμος 7 σ. 0075  Πορτογαλική ειδική έκδοση : Κεφάλαιο 03 τόμος 7 σ. 0075 

ΚΑΝΟΝΙΣΜΟΣ (ΕΟΚ) αριθ. 2805/73 της ΕΠΙΤΡΟΠΗΣ της 12ης Οκτωβρίου 1973 περί καταρτίσεως του πίνακα λευκών οίνων ποιότητος παραγομένων εντός καθορισμένων περιοχών και εισαγωμένων λευκών οίνων ποιότητος που έχουν διακριτική περιεκτικότητα σε θειώδη  ανυδρίτη και περί ορισμένων μεταβατικών διατάξεων ως προς την περιεκτικότητα σε θειώδη ανυδρίτη οίνων που έχουν παραχθεί πριν από την 1η Οκτωβρίου 1973Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότος,  τον κανονισμό (ΕΟΚ) αριθ. 816/70 του Συμβουλίου της 28ης Απριλίου 1970, περί συμπληρωματικών διατάξεων κοινής οργανώσεως της αμπελοοινικής αγοράς (1) όπως τροποποιήθηκε τελευταία από τον κανονισμό (ΕΟΚ) αριθ. 2592/73(2) και ιδίως το άρθρο 26α παράγραφος 3,  Εκτιμώντας:  ότι το άρθρο 26α παράγραφος 1 του κανονισμού (ΕΟΚ) αριθ. 816/70 προέβλεψε τη δυνατότητα να ανέρχεται η μεγίστη περιεκτικότητα σε θειώδη ανυδρίτη μέχρι 400 χιλιοστόγραμμα ανά λίτρο για ορισμένους οίνους ποιότητος παραγομένους εντός καθορισμένων περιοχών,  καθώς και για ορισμένους λευκούς οίνους ποιότητος που εισάγονται, οι οποίοι έχουν ιδιαίτερα χαρακτηριστικά παραγωγής και επεξεργασίας- ότι πρέπει να περιορισθεί η δυνατότητα αυτή μόνο στους λευκούς οίνους ποιότητος των οποίων οι συνθήκες παραγωγής και οι συνήθεις μέθοδοι επεξεργασίας απαιτούν κάτω από τις σημερινές οινολογικές γνώσεις τη χρήση μεγαλύτερης ποσότητος θειώδους ανυδρίτου  από εκείνη άλλων οίνων- ότι εξ άλλου προβλέπεται στο άρθρο 26α να θεσπισθούν διατάξεις για τους οίνους που έχουν παραχθεί πριν από την 1η Οκτωβρίου 1973 οι οποίοι κατά συνέπεια δεν δύνανται να ανταποκριθούν στις απαιτήσεις του παρόντος κανονισμού,  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η ολική μεγίστη περιεκτικότητα σε θειώδη ανυδρίτη είναι 400 χιλιοστόγραμμα ανά λίτρο για:  A. V.Q.P.R.D. λευκοί:  α) Οι οίνοι που δικαιούνται της ενδείξεως Beerenauslese- β) οι οίνοι που δικαιούνται της ενδείξεως Trockenbeerenauslese- γ) ο Sauterne- δ) ο Barsac.  Β. Εισαγόμενοι λευκοί οίνοι ποιότητος:  Οι λευκοί οίνοι ποιότητος που δικαιούνται της ενδείξεως Beerenauslese ή Trockenbeerenauslese σύμφωνα με τις κοινοτικές διατάξεις ή, εν ελλείψει, με τις διατάξεις των Κρατών μελών.   Άρθρο 2  Οι διατάξεις του άρθρου 26α του κανονισμού (ΕΟΚ) αριθ. 816/70 δεν εφαρμόζονται για τους οίνους που αποδεδειγμένα έχουν παραχθεί πριν από την 1η Οκτωβρίου 1973:  -Εάν διατίθενται για άμεση ανθρώπινη κατανάλωση συσκευασμένοι σε δοχεία περιεκτικότητος 5 λίτρων ή λιγότερο,  - Εάν διατίθενται για άμεση κατανάλωση συσκευασμένοι σε δοχεία περιεκτικότητος άνω των 5 λίτρων, μέχρι την 1η Ιανουαρίου 1974.   Άρθρο 3  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων και εφαρμόζεται από την 1η Οκτωβρίου 1973.  Ο παρών κανονισμός είναι δεσμευτικός, ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Οκτωβρίου 1973.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 99 της 5.5.1970, σ. 20.  (2) ΕΕ αριθ. Ν 269 της 26.9.1973, σ. 1.